Jon Lech Johansen

Jon Lech Johansen (født 1983), også kjent som «DVD-Jon», er en norsk programvareutvikler. Han er særlig kjent for å ha bidratt til DeCSS, et program som omgår den såkalte «kopisperren» på DVD-plater og derved gir mulighet til å spille disse av på flere typer DVD-spillere og datamaskiner. 

 Bakgrunn 

Johansen er født i Harstad, og har norsk far og polsk mor. Familien flyttet senere til Lardal, der han vokste opp.

Som tolvåring begynte Johansen å lære seg programmering. Han gikk videregående på Thor Heyerdahl vgs. i Larvik.

 DeCSS og rettssak 

I januar 2000, da Johansen var 16 år, ble hjemmet hans ransaket av Økokrim etter anmeldelse fra amerikanske filmselskap.Økokrim sikter påstått DVD-sabotør I etterkant ble han tiltalt for å ha bidratt å omgå kopisperrer for DVD-filmer. Justisminister Hanne Harlem uttalte seg om saken før den kom opp for retten, og uttalte at «Noen synes kanskje dette er tøft, kult og sånt, men dette er en virksomhet som er helt ødeleggende for næringslivet».DVD-Jon får ris Saken kom opp for retten i desember 2002. Aktor Inger Marie Sunde endret tiltalen tre ganger underveis i rettssaken.Aktor endret tiltalen mot DVD-Jon Johansen ble frifunnet av Oslo tingrett, men Økokrim anket dommen. 22. desember 2003 ble han på nytt frikjent av Borgarting lagmannsrett på alle punkter. Økokrim anket ikke denne dommen.Økokrim anker ikke frifinnelsen av DVD-Jon

 Senere virke 

Johansen lanserte i 2003 programmet QTFairUse, som åpner sperren på Apples iTunes' AAC-filer. Han har også bidratt som utvikler til medieavspilleren VLC Player fra Videolan og til medieapplikasjonen doubleTwist.

 Referanser 

 Eksterne lenker 
 Frikjennelsen Oslo tingrett 22. desember 2003

Kategori:Nordmenn i databransjen
Kategori:Vinnere av Karolineprisen
Kategori:Personer fra Harstad kommune
Kategori:Personer fra tidligere Lardal kommune
Kategori:Personer fra Larvik kommune
Kategori:Nordmenn av polsk opphav